
                Αθήνα 24 Φεβρουαρίου 2012
Προς 
τις Εταιρείες Ορκωτών  Ελεγκτών 

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:
Υπόδειγμα Έκθεσης Ελέγχου Ανεξάρτητου Ορκωτού Ελεγκτή Επί της Ετήσιας Εκθέσεως Διαχειρίσεως Αμοιβαίου Κεφαλαίου (Ν.3283/2004).

Σε εκτέλεση της υπ' αριθμ. ΣΤ΄74/14α/22.2.2012 απόφασης του Εποπτικού Συμβουλίου, σας διαβιβάζουμε το Υπόδειγμα Έκθεσης Ελέγχου Ανεξάρτητου Ορκωτού Ελεγκτή Επί της Ετήσιας Εκθέσεως Διαχειρίσεως Αμοιβαίου Κεφαλαίου (Ν.3283/2004).
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 1
Κοινοποίηση:

· Υπηρεσία Μητρώου του Σ.Ο.Ε.Λ. 
Έκθεση Ελέγχου Ανεξάρτητου Ορκωτού Ελεγκτή Λογιστή

Προς τη Διοίκηση της ΧΧΧ ΑΕΔΑΚ για λογαριασμό των μεριδιούχων του Αμοιβαίου Κεφαλαίου «……………………………..»

Έκθεση Ελέγχου επί της ετήσιας έκθεσης διαχειρίσεως Αμοιβαίου Κεφαλαίου
Ελέγξαμε την ανωτέρω Ετήσια Έκθεση Διαχειρίσεως του Αμοιβαίου Κεφαλαίου ΧΧΧ (η Έκθεση Διαχειρίσεως) της χρήσεως από 1η Ιανουαρίου έως 31η Δεκεμβρίου 20Χ1, που καταρτίστηκε από τη διαχειριζόμενη την περιουσία του «……………………… Α.Ε.Δ.Α.Κ.» και απεικονίζει την περιουσιακή κατάσταση, τα αποτελέσματα χρήσεως και τις επεξηγηματικές σημειώσεις του Αμοιβαίου Κεφαλαίου.

Ευθύνη της Διοίκησης της Διαχειρίστριας Εταιρείας για την Έκθεση Διαχειρίσεως

Η διοίκηση της διαχειρίστριας εταιρείας έχει την ευθύνη για την κατάρτιση της Ετήσιας Έκθεσης Διαχειρίσεως του Αμοιβαίου Κεφαλαίου σύμφωνα με τις διατάξεις  του Ν. 3283/2004 «Ανώνυμες Εταιρείες διαχείρισης αμοιβαίων κεφαλαίων, οργανισμοί συλλογικών επενδύσεων σε κινητές αξίες, αμοιβαία κεφάλαια και άλλες διατάξεις» σε συνδυασμό με την ΑΠ 5567/87/8.6.2010 Απόφασης του Υπουργού Οικονομικών, με την οποία εκδόθηκε η υπ’ αριθμόν 6/2009 κανονιστική πράξη της ΕΛΤΕ και για εκείνες τις εσωτερικές δικλίδες που η διοίκηση της διαχειρίστριας εταιρείας καθορίζει ως απαραίτητες ώστε να καθίσταται δυνατή η κατάρτιση Έκθεσης Διαχειρίσεως απαλλαγμένης από ουσιώδη ανακρίβεια που οφείλεται είτε σε απάτη είτε σε λάθος.

Ευθύνη του Ελεγκτή
Η δική μας ευθύνη είναι να εκφράσουμε γνώμη επί αυτής της Έκθεσης Διαχειρίσεως με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν η Έκθεση Διαχειρίσεως είναι απαλλαγμένη από ουσιώδη ανακρίβεια. 

Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων, σχετικά με τα ποσά και τις γνωστοποιήσεις στην Έκθεση Διαχειρίσεως. Οι επιλεγόμενες διαδικασίες βασίζονται στην κρίση του ελεγκτή περιλαμβανομένης της εκτίμησης των κινδύνων ουσιώδους ανακρίβειας της Έκθεσης Διαχειρίσεως, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση της Έκθεσης Διαχειρίσεως, με σκοπό το σχεδιασμό ελεγκτικών διαδικασιών κατάλληλων για τις περιστάσεις και όχι με σκοπό την έκφραση γνώμης επί της αποτελεσματικότητας των εσωτερικών δικλίδων της διαχειρίστριας εταιρείας. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν και του εύλογου των εκτιμήσεων που έγιναν από τη διοίκηση, καθώς και αξιολόγηση της συνολικής παρουσίασης της Έκθεσης Διαχειρίσεως. 

Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη
Κατά τη γνώμη μας, η ανωτέρω Έκθεση Διαχειρίσεως, της χρήσεως από 1η Ιανουαρίου μέχρι 31η Δεκεμβρίου 20Χ1, έχει καταρτιστεί από κάθε ουσιώδη άποψη σύμφωνα με το Ν.3283/2004 και περιλαμβάνει τις πληροφορίες που προβλέπονται από το άρθρο 28 του νόμου αυτού, όπως καθορίζεται από τις διατάξεις της ΑΠ 5567/87/8.6.2010 Απόφασης του Υπουργού Οικονομικών, με την οποία εκδόθηκε η υπ’ αριθμόν 6/2009 κανονιστική πράξη της ΕΛΤΕ.

Έδρα Ελεγκτή [πόλη], [ημερομηνία]

[Ορκωτός Ελεγκτής Λογιστής]

[Αρ Μ ΣΟΕΛ Ελεγκτή]

[Ελεγκτική Εταιρεία]

[Διεύθυνση]

[Αρ Μ  ΣΟΕΛ Εταιρείας]






3

